section_heading: Pregled
paragraph_text: Situacija se primarno fokusira na njihove uzaludne pokušaje da se obogate - "Sljedeće godine u ovo vrijeme bit ćemo milijunaši" česta je Delova uzrečica - preko kupnje i prodaje različite i nekvalitetne, obično ilegalne robe, kao što su ruske vojne kamere, fluoroscentna žuta boja i lutke za napuhavanje punjene eksplozivnim plinom. Posjeduju neregistriranu tvrtku, Trotteri: usluge i poduzetništvo d.o.o. koja djeluje primarno na crnom tržištu te ne plaća poreze niti traži novac od države; kao što kaže Del, "država ne daje ništa nama, pa i mi ne dajemo državi ništa". Većina njihovih poslova su mućke, a obično im se obiju o glavu. Voze prljavu trokolicu, a česti su posjetitelji lokalnog puba, Kobilja glava. mini|desno|200 px|Originalna postava Mućki (slijeva na desno): Djed (Lennard Pearce), Delboy (David Jason) i Rodney (Nicholas Lyndhurst), u trajanju od 1981. – 1984. Isprva su Delboy, Rodney i Djed bili jedini stalni likovi u seriji, ali su to postupno postali priglupi smetlar Brzi (Roger Lloyd Pack), snobovski prodavač automobila Boycie (John Challis) i njegova žena, Marlene (Sue Holderness), vlasnik Kobilje glave Mike (Kenneth MacDonald), mlađahni švercer Mickey Pearce (Patrick Murray) i vozač kamiona Denzil (Paul Barber). Međutim, serija se uvijek vrtila oko Trotterovih.